CELEX: 32014R0448
Language: bg
Date: 2014-05-02 00:00:00
Title: Регламент за изпълнение (ЕС) № 448/2014 на Комисията от 2 май 2014 година за изменение на Регламент за изпълнение (ЕС) № 1035/2011 чрез актуализиране на препратките към приложенията към Чикагската конвенция  Текст от значение за ЕИП

3.5.2014   
            
            
               BG
            
            
               Официален вестник на Европейския съюз
            
            
               L 132/53
            
         РЕГЛАМЕНТ ЗА ИЗПЪЛНЕНИЕ (ЕС) № 448/2014 НА КОМИСИЯТА
   от 2 май 2014 година
   за изменение на Регламент за изпълнение (ЕС) № 1035/2011 чрез актуализиране на препратките към приложенията към Чикагската конвенция
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 550/2004 на Европейския парламент и на Съвета от 10 март 2004 г. за осигуряването на аеронавигационно обслужване в единното европейско небе (Регламент за осигуряване на обслужване) (1), и по-специално членове 4, 6 и 7 от него,
   като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (2), и по-специално член 8б, параграф 6 от него,
   като има предвид, че:
   
               (1)
            
            
               Регламент за изпълнение (ЕС) № 1035/2011 на Комисията (3) определя правила за изпълнение за осигуряването на аеронавигационно обслужване. Тези правила за изпълнение привеждат в действие стандартите и задълженията, предвидени в Конвенцията за международно гражданско въздухоплаване, подписана в Чикаго на 7 декември 1944 г. („Чикагската конвенция“), в съответствие с целите, определени в член 1, параграф 3 от Регламент (ЕО) № 549/2004 на Европейския парламент и на Съвета (4) и член 2, параграф 2, буква г) от Регламент (ЕО) № 216/2008.
            
         
               (2)
            
            
               Международната организация за гражданско въздухоплаване (ИКАО) наскоро измени приложения 3, 4, 10, 11, 14 и 15 към Чикагската конвенция. Измененията на приложения 3, 4, 10, 11, изменение 11-А на приложение 14 и на приложение 15 влязоха в сила на 14 ноември 2013 г., докато изменение 11-Б на приложение 14 трябва да влезе в сила на 14 ноември 2014 г.
            
         
               (3)
            
            
               Както е посочено в съображение 14 от Регламент за изпълнение (ЕС) № 1035/2011, до пълното транспониране на съответните стандарти на ИКАО в правото на Съюза аеронавигационното обслужване следва да функционира съгласно съответните стандарти на ИКАО. Това важи и по отношение на преразгледаните стандарти, резултат от неотдавнашните изменения на приложенията към Чикагската конвенция. По тази причина позоваванията на Конвенцията, съдържащи се в Регламент (ЕС) № 1035/2011, следва да бъдат съответно актуализирани.
            
         
               (4)
            
            
               Предвидените в настоящия регламент мерки са в съответствие със становището на Комитета за единно небе, създаден съгласно член 5 от Регламент (ЕО) № 549/2004,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложенията към Регламент за изпълнение (ЕС) № 1035/2011 се изменят, както е посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 май 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 96, 31.3.2004 г., стр. 10.
   
      (2)  ОВ L 79, 19.3.2008 г., стр. 1.
   
      (3)  Регламент за изпълнение (ЕС) № 1035/2011 на Комисията от 17 октомври 2011 година за определяне на общи изисквания при доставянето на аеронавигационни услуги и за изменение на Регламент (ЕО) № 482/2008 и Регламент (ЕС) № 691/2010 (ОВ L 271, 18.10.2011 г., стp. 23).
   
      (4)  Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (Рамков регламент) (ОВ L 96, 31.3.2004 г., стр. 1).
   
      ПРИЛОЖЕНИЕ
      
                  1.
               
               
                  В приложение I, точка 2.2.1 втората алинея се заменя със следното:
                  „Информацията, съдържаща се в букви а) и б), трябва да бъде в съответствие с националния план за ефективност или плана за ефективност на равнище функционален блок въздушно пространство, посочени в член 11 от Регламент (ЕО) № 549/2004, а по отношение на данните за безопасността — в съответствие с държавната програма за безопасност, посочена в стандарт 3.1.1 от приложение 19 към Конвенцията за международно гражданско въздухоплаване, в зависимост от случая.“
               
            
                  2.
               
               
                  В приложение II, точка 4 букви б) и в) се заменят със следното:
                  
                              „б)
                           
                           
                              приложение 10 относно аеронавигационните телекомуникации, том II относно процедурите за комуникация, включително тези със статут на процедури за аеронавигационно обслужване, 6-о издание от октомври 2001 г., в това число всички изменения до № 88-А включително;
                           
                        
                              в)
                           
                           
                              приложение 11 относно обслужването на въздушното движение, 13-о издание от юли 2001 г., в това число всички изменения до № 49 включително, и Регламент за изпълнение (ЕС) № 923/2012 (1), според случая.
                           
                        
                     (1)  Регламент за изпълнение (ЕС) № 923/2012 на Комисията от 26 септември 2012 г. за определяне на общи правила за полетите и разпоредби за експлоатация относно аеронавигационните услуги и процедури, и за изменение на Регламент за изпълнение (ЕС) № 1035/2011 и регламенти (ЕО) № 1265/2007, (ЕО) № 1794/2006, (ЕО) № 730/2006, (ЕО) № 1033/2006 и (ЕС) № 255/2010 (ОВ L 281, 13.10.2012 г., стp. 1).“"
						
               
            
                  3.
               
               
                  В приложение III, точка 2 букви а), б) и в) се заменят със следното:
                  
                              „а)
                           
                           
                              без да се засягат разпоредбите на Регламент за изпълнение (ЕС) № 923/2012, приложение 3 относно метеорологичното обслужване на международното въздухоплаване, 18-о издание от юли 2013 г., в това число всички изменения до № 76 включително;
                           
                        
                              б)
                           
                           
                              приложение 11 относно обслужването на въздушното движение, 13-о издание от юли 2001 г., в това число всички изменения до № 49 включително, и Регламент за изпълнение (ЕС) № 923/2012, според случая;
                           
                        
                              в)
                           
                           
                              без да се засягат разпоредбите на Регламент (ЕС) № 139/2014 (2), приложение 14 относно летищата в следните варианти:
                              
                                          i)
                                       
                                       
                                          том I относно проектирането и експлоатацията на летищата, 6-о издание от юли 2013 г., в това число всички изменения до № 11-A включително, и считано от 13 ноември 2014 г., също и изменение 11-B;
                                       
                                    
                                          i)
                                       
                                       
                                          том II относно вертолетните площадки, 4-о издание от юли 2013 г., в това число всички изменения до № 5 включително.
                                       
                                    
                        
                     (2)  Регламент (ЕС) № 139/2014 от 12 февруари 2014 г. за определяне на изискванията и административните процедури във връзка с летищата в съответствие с Регламент (ЕО) № 216/2008 на Европейския парламент и на Съвета (ОВ L 44, 14.2.2014 г., стp. 1).“"
						
               
            
                  4.
               
               
                  В приложение IV точка 2 буква б) се заменя със следното:
                  
                              „б)
                           
                           
                              следните приложения към Конвенцията за международно гражданско въздухоплаване, доколкото те се отнасят за осигуряването на аеронавигационно информационно обслужване в даденото въздушно пространство:
                              
                                          i)
                                       
                                       
                                          приложение 3 относно метеорологичното обслужване на международното въздухоплаване, 18-о издание от юли 2013 г., в това число всички изменения до № 76 включително;
                                       
                                    
                                          ii)
                                       
                                       
                                          приложение 4 относно аеронавигационните карти, 11-о издание от юли 2009 г., в това число всички изменения до № 57 включително;
                                       
                                    
                                          iii)
                                       
                                       
                                          без да се засягат разпоредбите на Регламент (ЕС) № 73/2010, приложение 15 относно аеронавигационното информационно обслужване, 14-о издание от юли 2013 г., включително всички изменения до № 37.“
                                       
                                    
                        
            
                  5.
               
               
                  В приложение V, точка 3 букви от а) до д) се заменят със следното:
                  
                              „а)
                           
                           
                              том I относно радионавигационните помощни средства, 6-о издание от юли 2006 г., в това число всички изменения до № 88-A включително.
                           
                        
                              б)
                           
                           
                              том II относно комуникационните процедури, включително тези със статут на процедури за аеронавигационно обслужване, 6-о издание от октомври 2001 г., в това число всички изменения до № 88-А включително;
                           
                        
                              в)
                           
                           
                              том III относно системите за комуникация, 2-ро издание от юли 2007 г., в това число всички изменения до № 88-A включително;
                           
                        
                              г)
                           
                           
                              том IV относно обзорния радар и системите за избягване на сблъсък, 4-о издание от юли 2007 г., в това число всички изменения до № 88-A включително;
                           
                        
                              д)
                           
                           
                              том V относно използването на аеронавигационния радиочестотен спектър, 3-то издание от юли 2013 г., в това число всички изменения до № 88-A включително.“